《学道》
宋代·毛珝

学道先须学忍贫，缊袍蔬食当华珍。抠衣所欠参前辈，开卷犹欣见古人。

暗坐雨窗心似月，冷眠雪屋气如春。向来酷意耽吟事，今亦相忘越与秦。

作者简介：毛珝，字元白，号吾竹，三衢（令浙江衢州）人。有诗名于端平年间，著有《吾竹小稿》一卷，李龚为之作序，比之为唐诗人沈千运，约略可知其人生平风貌。事见宋·李龚《吾竹小稿序》。